EFTERÅRSBREV FRA HISTORIELÆRERFORENINGEN

Sommerferien er for længst bag os og et nye skoleår er godt i gang. Det var endnu en gang en begivenhedsrig sommer for læreruddannelserne, hvor den nye lov mange steder skulle implementeres, med vidt forskellige konsekvenser for historiefaget på de enkelte UC-ere. I den kommende tid vil historielærerforeningen for læreruddannelsen som altid arbejde for en styrkelse af historiefaget og for en maksimal udnyttelse af de muligheder den nye uddannelse giver på landets læreruddannelser. Det er en stor opgave, der kræver medlemmernes aktive deltagelse og vi håber i fremover vil støtte talstærkt op om foreningen og om vores fælles arbejde med at styrke historiedidaktikken i Danmark.

**Vidensdeling og faglig sparring – kan det gøres på nettet?**

Vi har længe haft en hjemmeside ([www.narratio.dk](https://webmail.ucn.dk/owa/redir.aspx?C=BKDhQlQ8LkiZBcmEP_un4mYZS4Csn9AIo9ND-tCnRUjo8QXpHNsQrIVQs_dJsRp4XjPioJ26EG8.&URL=http%3a%2f%2fwww.narratio.dk)) hvor vi har mulighed for at lægge artikler, anmeldelser eller anden relevant historiedidaktisk materiale ud. Hjemmesiden har imidlertid lidt af manglende opmærksomhed fra medlemmerne, og har ikke fået den rolle som vi kunne ønske os. Det gør vi nu noget ved!

I den kommende tid vil siden derfor blive opdateret og ud over historiedidaktiske artikler og anmeldelser vil der blive plads til at dele og diskutere undervisningsforløb, udviklingsarbejder, historiedidaktiske modeller og andre relevante elementer. Det er vores håb, at hjemmesiden fremover vil blive et sted hvor landets historiedidaktikere aktivt deler materialer og ideer, og hvor man kan hente såvel inspiration som faglig sparring indenfor feltet.

Hvid det skal lykkedes så kræver det at DU deltager aktivt! – Og det behøver ikke at koste mange kræfter. Men hvis du har spændende artikler, forskningsresultater, eksemplariske undervisningsforløb eller andre gode ting liggende i skufferne på dit kontor eller på din pc (og hvem har ikke det?) så send det til webadministrator Arne Mølgaard arm@ucn.dk Hellere i dag end i morgen!

**Kommende arrangementer!**

Bestyrelsen i Historielærerforeningen inviterer hermed til**temadag** om den nye læreruddannelse, de nye fælles mål samt det nye nationale videnscenter for historie. Temadagen foregår denne gang i Odense fredag 28. februar 2014, og det er her du har muligheden for at møde dine kolleger, indgå i faglige netværk og følge med i hvad der sker på de forskellige læreruddannelsessteder.

Program:

Kursussted: UCL - læreruddannelsen i Odense - Asylgade

Mødetid: kl. 10.00-11.00 med kaffe og brød

Velkomst ved formanden

Faglige oplæg og debat

a) ny læreruddannelse - erfaringer med de nye moduler - JP - alle

b) ny læseplansgruppe - nye fælles mål - Jens Aage

c) nationalt videncenter for historie - Jens Aage

Frokost kl. 12.30-13.15 Asylgade

Kl. 14.00-ca. 15.15 Møntnergården - guidet rundvisning

Kl. 15.45 Eftermiddagskaffe

Kl. ca. 16.00-ca. 17.30  Generalforsamling Asylgade

Pris: Kr. 500 kr. som skal indbetales på foreningens konto  Reg.nr.: 1551 Konto: 9119647. Beløbet indeholder også foreningskontingent for 2014, så angiv venligst navn på indbetalingen - Og kan du ikke komme, så husk alligevel at indbetale 100 kr. i kontingent så vi fortsat kan mødes i fremtiden!

Tilmelding skal ske inden d.14. januar til Rune Holm på [ruholm@gmail.com](https://webmail.ucn.dk/owa/redir.aspx?C=BKDhQlQ8LkiZBcmEP_un4mYZS4Csn9AIo9ND-tCnRUjo8QXpHNsQrIVQs_dJsRp4XjPioJ26EG8.&URL=mailto%3aruholm%40gmail.com)

Vel mødt

Foreningen af lærere i historie ved læreruddannelsen

**Indkaldelse til Generalforsamling i foreningen af lærere  historie ved læreruddannelsen**

UCL - Læreruddannelsen i Odense  Asylgade   28. februar 2014   kl. 16 – 17.30

1                           Valg af ordstyrer

2                           Formandens beretning.

4                           Kasserens beretning.               Forslag om kontingentforhøjelse til 200 kr

5                           Forslag om nye love for foreningen

6                           Narratio

7                           Valg til bestyrelsen. På valg: Rune Holm, Arne Mølgaard

8                           Valg af revisor

9                           Indkomne forslag

10                        Foreningens aktiviteter og fremtid

11                        Eventuelt

**REJSEKURSUS!**

Historielærerforeningens tager næste år på studietur til Mellem-Italien. Temaer er Etruskerne, og turen foregår i uge 20: søndag d. 11.05 – 18.05 2014.

Prisen bliver: 4000,- kr. som dækker 7 overnatninger incl. morgenmad, billeje/transport, entreer og guider. Hertil kommer flyrejse, som anslået vil koste max. 1000,- retur fra Billund (Ryan Air), noget mere fra København (Norwegian).

Se mere i det indlagte rejseprogram her på Narratio, eller kontakt Arne Mølgaard på arm@ucn.dk Tlf. 98 14 69 52.      Tilmelding  senest søndag d. 17. november.

**Er du medlem af foreningen?**

Hvis du modtager dette nyhedsbrev, så er du på vores liste over medlemmer, tidligere medlemmer eller interessenter. Men ved du, om du officielt er medlem af foreningen?

Medlemskab koster 100 kr. om året, og for det beløb får du blandt andet nyhedsbrev, hjemmeside og mulighed for at deltage i faglige møder og arrangementer, hvor du kan møde kolleger og sparringspartnere indenfor det historiedidaktiske område. Hvis du gerne vil være medlem fremover, så skal kontingentet indbetales på reg.nr.: 1551 kontonummer: 9119647 og du bedes skrive navn på indbetalingen. På denne måde sikrer du, at foreningen kan trives i lang tid fremover og at vi sammen kan udvikle historiefaget ved læreruddannelsen.

Bedste Efterårshilsner

Bestyrelsen